《度庾岭逢雪》
明代·卢龙云

重游不似旧看山，满目琼瑶应接间。好拟新篇歌郢里，莫将匹马比蓝关。

山阴月色扁舟往，江上渔歌独钓还。此日寒云征路满，驱驰难任意同閒。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。